Steeds min antwoorde vir kontaksporte | Netwerk24
Ierse ‘King Kong’ reg vir Engelsman
Jono Carroll, een van Ierland se gewildste boksers, behoort Woensdagaand in Yorkshire op die wenpad te bly wanneer hy met Maxi Hughes van Engeland kragte meet.
Steeds min antwoorde vir kontaksporte
Deur Cobus Claassen 06 Julie 2020 20:41
Nathi Mthethwa, minister van sport, kuns en kultuur. Foto: Gallo Images
Nathi Mthethwa, minister van sport, kuns en kultuur, het Maandag aanpassings aan die regering se Covid-19-sportregulasies in die Staatskoerant gepubliseer.
Daarin gee die minister opdrag dat sportsoorte binne die volgende 14 dae onder meer moet bevestig hoeveel atlete en beamptes “betrokke is” en hoeveel positief getoets is vir die virus.
’n Rolspeler in Suid-Afrikaanse rugby sê daar is verwarring oor die vereiste om weer ’n bedryfsplan aan die minister voor te lê.
Volgens die Staatskoerant moet die plan “omvattend” wees.
Die Suid-Afrikaanse Rugbyunie (Saru) het die regering al aan die einde van verlede maand in kennis gestel van sy planne om weer te begin oefen.
“Sportsoorte moet toesien dat alle atlete en beamptes getoets word vir die koronavirus voordat enige kontaksport hervat kan word,” lui die nuwe kennisgewing.
Daar word benadruk dat sportsoorte bykomende voorsorgmaatreëls in werking moet stel voordat oefeninge of wedstryde in brandpunt-gebiede gehou kan word.
Rapport het Sondag berig Andisa Ntsila, losvoorspeler van die Cheetahs, is die eerste beroepspeler in Suid-Afrikaanse rugby wat positief getoets is vir die koronavirus.
Een van die aanpassings in die Staatskoerant lui: ’n Sportsoort moet volle verantwoordelikheid aanvaar vir sy spelers, beamptes en werknemers in die stryd om Covid-19 in toom te hou.
Die onderskeie sportsoorte sal verantwoordbaar wees vir enige nalatigheid.
Hawies Fourie, afrigter van die Cheetahs, het Maandagaand aan Johann de Jager gesê hulle hoop om so gou moontlik duidelikheid oor die nuwe kennisgewing te kry.
“Ons het al ons planne meer as ’n week gelede deurgegee (aan Saru).”
As kontaksporte soos rugby, netbal, hokkie en sokker ’n verdere 14 dae moet wag vir goedkeuring van die regering, sal dit beteken dat daar eers aan die einde van Julie of dalk vroeg in Augustus oefensessies gehou kan word.
Meer oor: Nathi Mthethwa | Staatskoerant | Kontaksport | Covid-19-Regulasies | Rugby
Cheetah-speler, 2 Knights het virus
Jake: ‘Ek weet daar is onsekerheid’
Krieket kan weer begin, maar rugby wag
Nathi ‘buig’ reëls vir sokker, res bly wag